stanford-oval/wikipedia huggingface dataset:
קיה ספורטאז'
דור שני (2010-2004)

הדור השני יוצר בין השנים 2010-2004. לאחר שנתיים של הפסקה בייצור הציגה קיה           באוגוסט 2004 את הדור השני לספורטאז'. הדור השני קיבל במבחני הריסוק חמישה כוכבים מתוך חמישה, לעומת כוכב אחד בדור הראשון. הדור השני הוצע עם מנוע בנזין V6 בוכנות בנפח 2.7 ליטרים המספק כ-175 כוחות סוס ב-6,000 סיבובים לדקה, לצד תיבת הילוכים אוטומטית בעלת ארבעה הילוכים.
במאי 2008 הציגה קיה בלונדון מתיחת פנים לספורטאז'. מתיחת הפנים כללה בעיקר עיצוב מעודכן לפגוש הקדמי.
דור שלישי (2015-2010)

הדור השלישי יוצר בין השנים 2010–2015. הדור השלישי הוצג בתערוכת הרכב של ז'נבה במרץ 2010. גם בדור השלישי קיבל הספורטאז' חמישה כוכבי בטיחות. הדור השלישי כלל הציע מנועי בנזין בנפח 1.6 ו-2.0 ליטרים המספק כ-133 ו-163 ו-166 כוחות סוס (166 כוחות סוס משנת 2014). הדור השלישי כלל גם מנוע טורבו דיזל בנפח 2.0 ליטרים המספק כ-184 כוחות סוס. לכל המנועים יש תיבת הילוכים אוטומטית בעלת שישה הילוכים.
בינואר 2011 הציגה קיה במונטריאול גרסה בשם ספורטאז' SX, לגרסה זו מנוע משודרג המספק כ-256 כוחות סוס, וכן אבזור עשיר יותר. רמת-גימור זו שווקה בשוק האמריקאי בלבד.
דור שלישי (2015-2010) > מתיחת פנים שנת 2013

ביולי 2013 הציגה קיה בדרום קוריאה את מתיחת הפנים לספורטאז', הכוללת פנסיים אחוריים חדשים ופנסי ערפל וסורג אוורור חדש לפגוש הקדמי, יחד עם מתיחת הפנים הציגה קיה מנוע חדש לספורטאז' המנוע החדש מספק 166 כוחות סוס.
דור רביעי (2021-2015)

בספטמבר 2015 הציגה קיה בתערוכת הרכב של פרנקפורט את הדור הרביעי לספורטאז'. לספורטאז' החדש נוסף לבסיס הגלגלים 30 מ"מ (2,670 מ"מ) ותוספת של 40 מ"מ לאורך (4,480 מ"מ). מידת הרוחב (1,855 מ"מ) ומידת הגובה (1,630 מ"מ) לא השתנו מהדגם המדור השלישי. גם הדור הרביעי קיבל חמישה כוכבי בטיחות. תא הנוסעים שודרג בעיקר בגלגל הגה חדש ובשדה ראייה שבדור השלישי היה מוגבל.
הדור הרביעי שווק עם מנועי בנזין בנפחי 1.6 ו-2.0 ליטרים המספקים כ-132, 133, 155, 163 ו-166 כוחות סוס. תיבת ההילוכים בכל יחידות ההנעה היא אוטומטית בעלת שישה הילוכים.
היצע מנועי הדיזל כולל מנוע דיזל בנפח 1.7 ליטרים המספק כ-115 כוחות סוס ומנוע טורבו דיזל בנפח 2.0 ליטרים המספק כ-136 או 184 כוחות סוס.
קיימת גם אפשרות לחבילת GT פרימיום הכוללת עיצוב ספורטיבי ומנוע טורבו בנזין בנפח 1.6 ליטרים המספק כ-177 כוחות סוס ב-5,500 סיבובים לדקה.
דור רביעי (2021-2015) > מתיחת פנים שנת 2018

במאי 2018 הציגה קיה את מתיחת הפנים לספורטאז'. מתיחת הפנים כללה הגה בעיצוב חדש, עיצוב מעודכן לפגוש הקדמי, ג'אנטים חדשים, ריפודים חדשים בשני גוונים ו מערכת מולטימדיה חדשה בקוטר 8  אינץ'. כמו כן הוחלף מנוע הדיזל בנפח 1.7 ליטרים במנוע דיזל בנפח 1.6 ליטרים המספק כ-115 ו-136 כוחות סוס. למנוע זה מחוברת מערכת מיקרו-היברידית המסייעת למנוע בצריכת הדלק. יחד עם מתיחת הפנים הציגה קיה את גרסה היברידית לדגם עם מערכת הנעה היברידית המשלבת בין מנוע טורבו דיזל בנפח 2.0 ליטרים      ומנוע חשמלי שבסה"כ מספקים יחד 185 כוחות סוס.
דור רביעי (2021-2015) > קיה KX5

קיה KX5 היא הגרסה הסינית של הספורטאז' הכוללת תא נוסעים שונה ועיצוב שונה מיתר הגרסאות לקדמת הרכב. ה-KX5 משווק בסין עם מנוע טורבו בנפח 1.6 ליטרים המספק כ-177 כוחות סוס ועם אופציה להנעה כפולה או מנוע בנפח 2.0 ליטרים המספק כ-162 כוחות סוס עם הנעה קדמית בלבד. ה-KX5 הוצג בסין במרץ 2019.
דור חמישי (2021-הווה)

ב-8 ביוני 2021 חשפה קיה את הדור החמישי לספורטאז'. הדור החמישי מציג עיצוב שונה לגמרי מהדור הרביעי ובכלל משאר הדורות, קארים חביב מנהל העיצוב של קיה והמעצב של הספורטאז' אמר "להמציא מחדש את הספורטאז'" וזה מה שנעשה.
העיצוב החיצוני נמתח יותר והפגוש הקדמי עוצב שונה לחלוטין ומיישר קו עם שאר הדגמים החדשים של קיה. הפגוש האחורי מזכיר את הפגוש האחורי של הקיה EV6. מהצד, הספורטז' מעוצב עם כעין שקעים בבטן המזכירים את העיצוב החיצוני של הטוסון.
בפנים המכונית מציגה הספורטאז' אלמנטים רבים שנלקחו גם הם מה-EV6. פנים המכונית כוללת מסך מגע בקוטר 24.6 אינץ' המציג את המולטימדיה ואת לוח המחוונים הדיגיטלי, מתחת למסך המגע ממוקמת מערכת השליטה במולטימדיה הכוללת שני כפתורים מכניים ומסך מגע קטן. בקונסולה המרכזית נמצאים ממשקי שליטה רבים השולטים על כמה מערכות, ביניהם תיבת הילוכים אלקטרונית, כפתור התנעה, בורר מצבי נהיגה ועוד.
ביולי 2021 חשפה קיה את שאר הנתונים על הספורטאז' החדש, הספורטאז משווק בגרסה ארוכה יותר לשוק האמריקאי ובגרסה קצרה יותר לשאר השווקים.
היצע יחידות ההנעה כולל שישה מנועים שונים. מנועי הבנזין בנפחי 1.6 ליטר טורבו ו-2.0 ליטר המספקים 150 כ"ס או 180 כ"ס (מנוע 1.6 ליטר טורבו), 155 כ"ס (מנוע 2.0 ליטר). מנועי הדיזל בנפחי 1.6 ליטר טורבו ו-2.0 ליטר טורבו המספקים 186 כ"ס (מנוע 1.6 ליטר טורבו), 115 כ"ס או 136 כ"ס (מנוע 2.0 ליטר טורבו). למרבית המנועים יש מערכת מיקרו היברידית המסייעת בחיסכון בצריכת הדלק.
הספורטאז' החדש ישווק עם שתי יחידות הנעה היברידיות. הראשונה, מערכת הנעה היברידית המשלבת בין מנוע בנזין בנפח 1.6 ליטר טורבו עם מנוע חשמלי שניהם מספקים יחד 230 כ"ס. השנייה, מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי שניהם מספקים יחד 265 כ"ס עם סוללת ליתיום יון המאפשרת טווח נסיעה חשמלי של מעל 50 ק"מ.
לכל המנועים למעט מנוע הדיזל בנפח 2.0 ליטר טורבו יש תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים, למנוע הדיזל בנפח 2.0 ליטר טורבו יש תיבת הילוכים אוטומטית בעלת שמונה הילוכים.
ב-1 בספטמבר 2021 חשפה קיה את הגרסה האירופאית של הספורטאז', הקצרה יותר מהאמריקאית. העיצוב הפנימי זהה לזו הארוכה אך העיצוב החיצוני דינמי יותר וספורטיבי יותר אודות למרכב קצר משמעותית. את הספורטאז' האירופאי משווקת קיה עם אותם מנועים אשר משווקים באמריקה. הגרסה האירופאית היא זו שמשווקת גם בישראל.
מכירות

להלן נתוני המכירות עד דצמבר 2020 בארצות הברית, סין, דרום קוריאה, אירופה וישראל.
| שנה | ארצות הברית | סין | דרום קוריאה | אירופה | ישראל | בעולם |
| --- | --- | --- | --- | --- | --- | --- |
| 1998 | 28,582 | - | - | 5,830 | - | - |
| 1999 | 52,383 | - | - | 13,133 | - | - |
| 2000 | 62,350 | - | 2,506 | 18,320 | 243 | - |
| 2001 | 52,369 | - | 2,922 | 13,508 | 369 | - |
| 2002 | 39,436 | - | 1,399 | 5,820 | 146 | - |
| 2003 | 5,616 | - | 0 | 2,913 | 42 | - |
| 2004 | 121 | - | 27,559 | 1,394 | 10 | - |
| 2005 | 29,009 | - | 57,031 | 38,631 | 10 | - |
| 2006 | 37,071 | - | 35,867 | 32,147 | 10 | - |
| 2007 | 49,393 | 5,713 | 32,563 | 32,076 | 10 | - |
| 2008 | 32,754 | 32,500 | 23,974 | 26,372 | 341 | - |
| 2009 | 42,509 | 43,828 | 27,874 | 22,687 | 552 | - |
| 2010 | 23,873 | 67,740 | 44,770 | 29,219 | 565 | - |
| 2011 | 47,463 | 44,754 | 52,018 | 67,623 | 1,875 | - |
| 2012 | 36,357 | 41,182 | 43,993 | 83,023 | 2,411 | 359,742 |
| 2013 | 32,965 | 44,952 | 29,168 | 90,342 | 1,974 | - |
| 2014 | 42,945 | 40,474 | 47,729 | 96,556 | 3,571 | - |
| 2015 | 53,739 | 29,461 | 52,748 | 104,984 | 10,935 | 399,969 |
| 2016 | 81,066 | 9,302 | 52,748 | 138,218 | 14,113 | 515,067 |
| 2017 | 72,824 | - | 42,232 | 129,595 | 11,654 | - |
| 2018 | 82,823 | 13,873 | 37,373 | 121,197 | 10,045 | 501,367 |
| 2019 | 89,278 | - | 28,271 | 110,514 | 7,574 | - |
| 2020 | 84,343 | - | 18,425 | 69,016 | 4,935 | 366,929 |
הערות שוליים

↑  קיה ספורטאז' החדשה - הוא הזוכה ב"קטגוריית קניית השנה" לשנת 2016, באתר אוטו (מגזין), ‏17 במרץ 2016
↑  קיה ספורטאז' - הזוכה בקטגוריית "למשפחה" 2016, באתר אוטו (מגזין), ‏29 במרץ 2016
↑  קיה ספורטאז' הוא הזוכה בתחרות אוטו השנה 2017, באתר אוטו (מגזין), ‏02 בפברואר 2017
↑  קיה ספורטאז' (2010-2004) סקירה, באתר אוטו אקספרס, ‏08 במרץ 2008
↑  אופיר דואק, קאיה ספורטאז‘: הידיים ידי יונדאי, באתר אוטו (מגזין), ‏08 באוגוסט 2004
↑  קיה ספורטאז' 2004 סקירה, באתר אוטו אקספרס, ‏27 באוקטובר 2004
↑  קיה ספורטאז' 2005 סקירה, באתר אוטו אקספרס, ‏19 בינואר 2005
↑  ג'רמי קורזנייבסקי, Kia to reveal facelifted Sportage in London, באתר אוטובלוג, ‏21 במאי 2008
↑  ג'ונתן רמזי, Geneva 2010: Kia Sportage makes world debut, looks good, באתר אוטובלוג, ‏03 במרץ 2010
↑  קיה מציגה גרסה חזקה לספורטאז' החדש, באתר קארטיוב, ‏18 בינואר 2011
↑  נחשף: קיה ספורטאז' החדש – מתיחת פנים, באתר קארטיוב, ‏04 ביולי 2013
↑  2016 קיה ספורטאז' החדש – נחשף רשמית, באתר קארטיוב, ‏03 בספטמבר 2015
↑  קיה חושפת: 2019 ספורטאז' מחודש עם הנעה היברידית, באתר קארטיוב, ‏23 במאי 2018
↑  קיה KX5: הספורטאז׳ הסיני, באתר קארטיוב, ‏23 במרץ 2019
↑  חזי גורן, קיה ספורטאז' החדש 2022 נחשף, באתר פורטל הרכב גיר, ‏08 ביוני 2021
↑  קיה חושפת בבכורה עולמית את הספורטאז' 2022 החדש, באתר קארטיוב, ‏08 ביוני 2021
↑  2022 קיה ספורטאז' חושף עיצוב מלא, מראה חד, תא דו-גווני, באתר מוטור 1, ‏08 ביוני 2021
↑  רכב שטח חדש 2021 קיה ספורטאז' נחשף עם עיצוב נועז, באתר אוטו אקספרס, ‏08 ביוני 2021
↑  קיה חושפת פרטים חדשים על הספורטאז' 2022 החדש, באתר קארטיוב, ‏06 ביולי 2021
↑  הפרטים הטכניים של קיה ספורטאז' 2021 נחשפו!, באתר מוטור 1, ‏06 ביולי 2021
↑  חדש קיה ספורטאז', מידע על מנועים, ציוד וטכנולוגיות, באתר מוטור 1, ‏06 ביולי 2021
↑  2022 Kia Sportage Technical Specifications And Features Detailed, באתר מוטור 1, ‏06 ביולי 2021
↑  cartube, הגרסה האירופית: 2022 קיה ספורטאז' החדש - cartube, באתר www.cartube.co.il
↑  חזי גורן, נחשף קיה ספורטאז' 2022 בגרסה המיועדת לישראל, באתר פורטל הרכב גיר, ‏1 בספטמבר 2021
↑  "News - Sales Data". Kia Media. Kia Motors.
↑  ModelKia Car SalesKia Model Sales, Kia Sportage China auto sales figures, carsalesbase.com, ‏2015-04-22 (באנגלית אמריקאית)
↑  Sales Results, pr.kia.com (באנגלית)
↑  קיה ספורטאז' - נתוני מכירות באירופה, באתר carsalesbase
↑  קיה ספורטאז' - נתוני מכירות בישראל, באתר קארזון
↑  "Archived copy". אורכב מ-המקור ב-2017-09-08. נבדק ב-2017-09-08. {{cite web}}:  (עזרה)
↑  "Kia Motors posts 0.3% rise in 2015 global sales". Kia Motors Global Media Center. Kia Motors.
↑  "Kia Motors posts 3.2% rise in 2016 Global Sales". Kia Motors Global Media Center. Kia Motors.
↑  Kia Global Media Center : Kia Motors posts 2.4% increase in 2018 global sales, www.kianewscenter.com
↑  Kia Global Media Center : Kia Motors announces 2020 global sales and 2021 goals, www.kianewscenter.com
דור ראשון
דור שני
דור שלישי
דור רביעי
קיה KX5
דור חמישי - מבט קדמי
דור חמישי - מבט אחורי
קרוב לסיכון

מצב השימור של מין קרוב לסיכון (באנגלית: Near Threatened" NT") הוא מצב שימור הנחשב לאחד ממצבי "סיכון נמוך" (Lower risk) ברשימה האדומה של IUCN, אך קרוב יותר לסכנת הכחדה מאשר מצב ללא חשש. המצב מתאר מינים שאינם בסכנה ואינם באוכלוסייה מתמעטת בצורה דרסטית, אך עלולים להיפגע בעתיד הקרוב. הסיבות להפיכה למאוימים בעתיד הם אותם סיבות של בעלי חיים בסכנת הכחדה, אך ללא סיכון ממשי. הידלדלות האוכלוסייה אינה מורגשת אך כן נוכחת. למשל היגואר איננו בסכנה בטבע וישנם מספיק יגוארים בשביל לשמור על הקיום ללא סיכון רציני, אך הוא נפגע מכריתת יערות הגשם, הפוגעת בקיומו וכן האוכלוסיות אינן רציפות. בעתיד סביר להניח שהיגואר יהפוך לחיה בסכנת הכחדה.
לעיתים יצורים בקרבה לסיכון יכולים לעבור למצב נוסף: "תלוי שימור" (CD) - במצב זה המין נמצא בתוכנית שימור הפועלת להשיבו למצב "ללא חשש" וצריך לבדוק האם התוכנית מצליחה או לא תוך 5 שנים מהתחלתה.
דוגמאות למינים קרובי סיכון

יגואר
ננדו מצוי
אייל הפאמפאס
זיקונית ננסית
לילית מנוקדת
קוליברי הדבורה
ביזון אמריקאי נתון כיום בסכנה מצד סחף גנטי והידלדלות האוכלוסייה הקטנה עקב התרבות עם עדרי בקר שנמצאים בקרבה אליהם.
זאב הרעמה נמצא בקרבה לסיכון מצד אובדן מקומות החיות שלו לטובת החקלאות. הוא נפגע גם מבידוד האוכלוסייה שלו.
קרן משפחת גרטלר

| --- | --- |

 תחום:  שיפור חיי קהילות פגיעות בקונגו
 מדינה:  הרפובליקה הדמוקרטית של קונגו
 בעלות:  משפחת גרטלר
 מייסדים:  משפחת גרטלר
 תקופת הפעילות:  2004–2017 (כ־13 שנים)
קרן משפחת גרטלר (The Gertler Family Foundation) היא קרן פילנותרפית הפועלת ברפובליקה הדמוקרטית של קונגו. הקרן נועדה לשפר את חיי הקהילות הפגיעות ביותר בקונגו, תוך התמקדות בתחומי שירותי בריאות, חינוך, פיתוח תשתיות, חקלאות, תרבות וסיוע במקרי חירום.
פעילות הקרן

הקרן הוקמה ב-2004 על ידי דן גרטלר, מאז הקמתה הקרן השקיעה 120 מיליון דולר בבריאות, חינוך, פיתוח תשתיות, סיוע חירום, פרויקטים תרבותיים ואחרים ברחבי קונגו.
הקרן חדלה מפעילות עם הטלת הסנקציות שהטילה ממשלת ארצות הברית על דן גרטלר.
פעילות הקרן > בריאות

תוכניות הבריאות של קרן משפחת גרטלר נתנו מענה להיעדר גישה לשירותי בריאות בסיסיים, תת-תזונה, עיוותים בפנים, איידס, מלריה ומחלות אנדמיות אחרות הנפוצות ב- קונגו. קרן משפחת גרטלר בנתה בתי חולים ומרכזים רפואיים, סיפקה תרופות וציוד רפואי אחר, שכרה מומחים גולים והכשירה צוות מקומי לקיימות התוכניות שלה.
● בית החולים דה קיסנגאני (Hôpital du Cinquantenaire de Kisangani).
קרן משפחת גרטלר ושותפיה שיפצו וסיפקו את הציוד המתקדם לבית החולים בעיר קיסנגאני שבמזרח קונגו. בית החולים בן 120 מיטות עונה על הצרכים של שירותי בריאות לילדים, המייצגים חלק ניכר מאוכלוסיית קיסנגאני, אך ללא גישה לטיפול רפואי הולם.
פרויקט הדגל הזה של קרן משפחת גרטלר עוזר להתמודד עם שיעור התמותה הגבוה בקרב ילדים בגילאי 0–16 שנים על ידי מתן טיפול רפואי בסיסי ומתמחה.
● בית החולים הכללי דה רפרנס דה קיפושי - מחוז דו קטנגה
ממשלת המחוז של קטנגה הקימה את בית החולים ג'נרל דה קיפושי ב-2011. הנהגת הממשלה העניקה הרשאה לקרן משפחת גרטלר לעזור לשפר את הגישה לשירותי בריאות ל-115,000 תושבי קיפושי, עשרות אלפי קונגולזים אחרים שחיים במחוז הוט-קטנגה וזמביים שחיים מעבר לגבול. ביולי 2012 רכשה הקרן ציוד רפואי חדיש לבית החולים.
● מבצע משימות חיוך - מחוז דו קטנגה
בשנת 2011, קרן משפחת גרטלר שיתפה פעולה עם Operation Smile, ארגון בינלאומי המספק ניתוחים בחינם לטיפול בעיוותים בפנים. הקרן, נותנת חסות ראשונית למשימות שנתיות של קינשאסה, ארגנה ונתנה את כל המימון למשימת לובומבשי של מבצע סמייל בסוף 2012. החסות של קרן משפחת גרטלר סייעה לספק ניתוחי שיקום פנים ליותר מ-300 קונגולזים במהלך 2012 בלבד.
● קימבונדו בית יתומים ובית חולים לרפואת ילדים
קרן משפחת גרטלר שיתפה פעולה עם קימבונדו כדי לסייע להם לטפל בקרוב 800 הילדים הנטושים המתגוררים בבית היתומים בקינשאסה. לרבים מהיתומים יש גם מוגבלויות פיזיות ונפשיות, הקרן סיפקה לקימבונדו אספקה דו-שנתית של תרופות ומזון ובשנת 2012, מימנה רכישת ציוד ואספקה ליחידה החדשה לעירוי דם בבית החולים קימבונדו.
פעילות הקרן > חינוך

תוכניות החינוך של הקרן מתמקדות בהתפתחות הכוללת של ילדים וצעירים פגיעים ברחבי הארץ. תוכניות החינוך הקהילתיות של הקרן כללו בניית בתי ספר, חסות דיור וחינוך ליתומים, מימון פרויקטים של אוריינות לצעירות ונערות שנפגעו מאלימות מינית ועוד מספר תוכניות חינוכיות.
● Lycée Français Blaise Pascal de Lubumbashi - מחוז קטנגה
Lycee Français Blaise Pascal הוא בית ספר בולט בקקונגו. מימון קרן משפחת גרטלר סייע בשיקום חלקים שהידרדרו בבית הספר, בניית אגפים חדשים לחלוטין, צייד מעבדת מחשבים חדשה ועוד.
● תוכנית אלפלית לאוריינות בינלאומית - קינשאסה
תוכנית אלפלית לאוריינות בינלאומית: במרץ 2013 מימנה קרן משפחת גרטלר תוכנית אוריינות בשיתוף עם אלפלית אינטרנשיונל, ארגון בינלאומי העוסק בשיפור האוריינות והחינוך לגיל הרך. תרומתה של הקרן סייעה להדפיס מדריכים למורים ויותר מ-5,000 ספרי לימוד כדי ללמד צעירות ונערות שנפגעו מאלימות מינית כיצד לקרוא.
פעילות הקרן > תוכניות תרבות וחברתיות

תמיכתה של קרן משפחת גרטלר בספורט, מוזיקה ותוכניות תרבות אחרות תרמה לרווחתם של אזרחי קונגו ולפיתוח חברתי של קהילות. הקרן תמכה גם בפרויקטים חברתיים רבים בקינשאסה ובאזורים אחרים של קונגו.
● כפרי ילדים SOS, N'Sele, קינשאסה
קרן משפחת גרטלר תמכה באופן מלא בבית לאחד עשר בנים יתומים בכפר הילדים SOS. הקרן החלה את שותפותה עם SOS Village International על ידי חסות לבניית אחד מבתי הכפר ונותנת חסות ל"משפחה" של נערים יתומים. מדי שנה, ה-GFF סיפק מימון שכיסה את כל היבטי חייו של הילד ומשלם את המשכורות עבור המטפלות שלהם.
הערות שוליים

1 2  gertler family foundation, (אנ') Crunchbase
1 2  Dewald van Rensburg, SA doctors stall Glencore’s mega-settlement over alleged DRC ‘bribe’ by Gertler associate., amaBhungane, ‏23 בנובמבר 2022
1 2 3 4 5 6  קרן משפחת גרטלר באתר Foundation Guide
↑  Ben Doherty, The inside story of Glencore's hidden dealings in DRC, The Guardian, ‏5 בנובמבר 2017
↑  Romain Gras, Mathieu Olivier, DRC: Dan Gertler, from zenith to twilight, (אנ') The Africa Report, ‏25 באוגוסט 2022
↑  Local Governor Visits Kitoko, Praises Farm's Extraordinary Success and Expansion Plans, ‏13 בנובמבר 2013
קיקי דניאלסון

| --- | --- |

 לידה:  10 במאי 1952 (בת 72) Visseltofta, שוודיה 
 שם לידה:  Elsie Ann-Kristin Danielsson 
 שם במה:  Kikki Danielsson 
 מוקד פעילות:  שוודיה 
 תקופת הפעילות:  מ-1969 
 סוגה:  קאנטרי פופ, מוזיקת שלאגר, קאנטרי, dansband music 
 שפה מועדפת:  שוודית, אנגלית 
 כלי נגינה:  אקורדיון 
 חברת תקליטים:  Mariann 
 בן או בת זוג:  Kjell Roos (1984–1999) 
 kikkidanielsson.com
 פרופיל ב-IMDb
 
אן-קריסטין "קיקי" דניאלסון (בשוודית: Ann-Kristin "Kikki" Danielsson; נולדה ב-10 במאי 1952) היא זמרת שוודית.
ביוגרפיה

דניאלסון נולדה בסקונה במחוז קרונוברג שבשוודיה. בגיל 5 שרה לראשונה במקהלת בית ספר של יום ראשון.
ב-1969 החלה לשיר בלהקת "Nickies", וב-1973 עברה להיות חברה בלהקת "Wizex".
היא ייצגה את שוודיה באירוויזיון 1982 כחברה בלהקת צ'יפס, שסיימה במקום השמיני וכזמרת באירוויזיון 1985, בו הייתה שוודיה המדינה המארחת, עם השיר "Bra vibrationer" וסיימה במקום השלישי.
בנוסף היא השתתפה מספר פעמים נוספות במלודיפסטיבלן.
היא הובילה רבות בטבלאות מצעדי הפזמונים של שוודיה.
ב-2001 הופיע במצעד הגאווה של סטוקהולם.
מ-2001 ועד 2004 הייתה חברה בהרכב "Kikki, Bettan & Lotta".
ב-2012 הופיע בתפקיד עצמה בסרט "Sean Banan inuti Seanfrika".
ב-1984 נישאה לגיטריסט קייל רוס.
פילוג ממלכת שאול

פילוג ממלכת שאול הוא מאורע מקראי המופיע בספר שמואל, בו מסופר על פילוג ממלכת ישראל לאחר מות שאול, לשתי ממלכות, שמלכיהן הן דוד ואיש בושת. הממלכה התאחדה מחדש לאחר רצח איש בושת.
רקע

במהלך מלחמת ישראל מול פלשתים שהתרחשה בהר הגלבוע, נפלו שאול, מלך ישראל ושלושה מילדיו: יהונתן, מלכישוע ואבינדב וגופותיהם נלקחו בידי פלשתים.
במלחמה ניצחו הפלשתים ניצחון מוחץ, והם השתלטו על חלקים רבים בשטח ישראל, כמתואר בשמואל א: ”וַיָּמָת שָׁאוּל וּשְׁלֹשֶׁת בָּנָיו וְנֹשֵׂא כֵלָיו גַּם כָּל-אֲנָשָׁיו, בַּיּוֹם הַהוּא--יַחְדָּו. וַיִּרְאוּ אַנְשֵׁי-יִשְׂרָאֵל אֲשֶׁר-בְּעֵבֶר הָעֵמֶק וַאֲשֶׁר בְּעֵבֶר הַיַּרְדֵּן, כִּי-נָסוּ אַנְשֵׁי יִשְׂרָאֵל, וְכִי-מֵתוּ, שָׁאוּל וּבָנָיו; וַיַּעַזְבוּ אֶת-הֶעָרִים, וַיָּנֻסוּ, וַיָּבֹאוּ פְלִשְׁתִּים, וַיֵּשְׁבוּ בָּהֶן.” (ספר שמואל א', פרק ל"א, פסוקים ו'–ז')
המלכת דוד בחברון

לאחר מות שאול, דוד כבר לא היה נרדף, ולכן החליט שזהו הזמן המתאים להתחיל למלוך. הוא שאל את ה' באיזו עיר להתחיל למלוך, וקיבל את תשובתו - בחברון. הוא נפרד מגדודו, שאנשיו עברו לגור בערים הסובבות את חברון, והוא עצמו עבר לחברון עם נשותיו, אחינועם היזרעאלית ואביגיל, ועם אנשיו. לאחר שהגיע לחברון, הלכו אליו אנשי שבט יהודה, ומשחו אותו למלך עליהם בחברון, שהוכרזה כעיר בירתו.
האלשיך הקדוש הסביר מדוע מלך דוד בתחילה על יהודה, ורק בהמשך מלך על כלל ישראל, שהרי כבר שמואל משח אותו למלך. הוא כתב, שאפשר ללמוד זאת מברכת יעקב ליהודה: ”גור אריה יהודה” (ספר בראשית, פרק מ"ט, פסוק ט'). שבתחילה דוד יהיה גור, ימלוך רק על שבט אחד, ובהמשך יהיה אריה, שהוא גדול יותר, וימלוך על כלל ישראל.
חיזוק ממלכת דוד > פניית דוד לאנשי יבש גלעד

לאחר שהמליכו אותו, שמע דוד, שאנשי יבש גלעד קברו את שאול. הוא פנה אליהם, בירך אותם וחיזק את ידיהם, על מאמצם בקבירת שאול. יתר על כן, הבטיח להם שעל כך שקברו את שאול, הוא יחזיר להם טובה. בסוף דבריו, אמר גם שהמליכו אותו למלך על יהודה.
המפרשים דנו בשאלה, מדוע זהו הדבר הראשון שדוד עושה לאחר שהומלך. הרב אמנון בזק כתב, שיבש גלעד נחשבה לתומכת מאוד בשאול, לאחר שהצילם מנחש העמוני, שאיים לעקור להם כל עין ימין. ניתן לראות עוד את תמיכתם בשאול בכך שהם קוברים את שאול, למרות הסכנה מפלשתים. בעקבות זאת, פנה דוד דווקא אליהם, כדי להגיד להם שלא יהיו עצובים ונואשים על כך שמת מלכם האהוד, הנה יש להם מלך אחר שיכול למלוך עליהם, דוד, שבדיוק הומלך על יהודה.
כלומר, דוד פנה ליבש גלעד בהצעה שיהיה מלכם, ויכול להיות שזוהי גם הטובה שהוא אמר שיטיב להם, שהוא יגן עליהם עם צבאו, לאחר שיקבלו את מלכותו. זהו המהלך הראשון שהוא עושה - מחזק את ממלכתו ומצרף אליו תומכים.
חיזוק ממלכת דוד > יצירת קשרים עם המדינות השכנות

מהלך נוסף שביצע דוד לחיזוק ממלכתו, היה יצירת קשרים עם ממלכות שכנות. הממלכה איתה יוצר קשר דוד בתחילת מלכותו היא גשור, הנמצאת בגולן הדרומי. יצירת הקשר מתבצעת בכך שדוד מתחתן עם מעכה בת תלמי המלך, שיולדת לו את אבשלום ותמר, אולם יכול להיות גם שהחתונה הייתה רק אמצעי לחיזוק הקשר, והקשר נוצר עוד לפני כן.
אברהם לבנון מונה מספר סיבות ליצירת קשרים עם ממלכות שכנות, ובמיוחד עם גשור: דוד יצר קשרים עם ממלכות שכנות כדי ליצור אחיזה בצפון, הסכם שלום עם ממלכה שלא תתקוף אותו ויוכל לעשות אתה קשרים דיפלומטיים. בנוסף, בחר דוד דווקא את גשור כממלכה הראשונה, כדי לאגף את ישראל, ובירתה אז, מחניים, ובכך ליצור הרתעה חזקה כנגד ממלכת ישראל.
חיזוק ממלכת דוד > בני דוד

לאחר שסופר על דרכיו של דוד לחיזוק ממלכתו, פורטו בניו של דוד שנולדו בחברון: ”וַיִּוָּלְדוּ לְדָוִד בָּנִים, בְּחֶבְרוֹן; וַיְהִי בְכוֹרוֹ אַמְנוֹן, לַאֲחִינֹעַם הַיִּזְרְעֵאלִת. וּמִשְׁנֵהוּ כִלְאָב, לַאֲבִיגַיִל אֵשֶׁת נָבָל הַכַּרְמְלִי; וְהַשְּׁלִשִׁי אַבְשָׁלוֹם בֶּן-מַעֲכָה, בַּת-תַּלְמַי מֶלֶךְ גְּשׁוּר. וְהָרְבִיעִי, אֲדֹנִיָּה בֶן-חַגִּית; וְהַחֲמִישִׁי, שְׁפַטְיָה בֶן-אֲבִיטָל. וְהַשִּׁשִּׁי יִתְרְעָם, לְעֶגְלָה אֵשֶׁת דָּוִד; אֵלֶּה יֻלְּדוּ לְדָוִד, בְּחֶבְרוֹן” (ספר שמואל ב', פרק ג', פסוקים ב'–ה'). הרב בזק הסביר את סיבת פירוטם, שהפירוט מראה, גם הוא, על ביסוס וחיזוק מלכות דוד, על כך שדוד עומד ליצור שושלת של מלכים.
המלכתו של איש בושת

לאחר מות שאול, לישראל לא היה מלך, ודוד מלך רק על יהודה בחברון. עקב כך, המליך אבנר בן נר, שר צבאו של שאול, את בנו של שאול שלא נפל במלחמה, איש בושת, למלך על ישראל.
במדרש רבה מופיע שאבנר לא חלק על מלוכת דוד, אלא סבר שעדיין לא הגיע זמנו למלוך. את סברתו הביא מן ברכת ה' ליעקב, שמברכו שיצאו ממנו מלכים: ”ומלכים מחלציך יצאו” (ספר בראשית, פרק ל"ה, פסוק י"א). את הברכה קיבל יעקב לאחר שנולדו כל ילדיו חוץ מן בנימין, שמצאצאיו היה שאול, ומן לשון הברכה ניתן להבין שהמלכים יצאו מהילד שעדיין לא נולד. מכאן דרש אבנר שכוונת הכתוב היא שיצאו מספר מלכים מן בנימין, ובינתיים יצא רק אחד - שאול. אי לכך, המליך את איש בושת.
המלכתו של איש בושת > מועד המלכתו של איש בושת וזמן מלכותו

ישנן מחלוקות בין המפרשים והחוקרים מתי המליכו את איש בושת וכמה זמן מלך. על פי הכתוב, איש בושת מלך שנתיים, ולא כתוב מתי הומלך. בפירושו לתלמוד הבבלי, סבר רש"י שאיש בושת הומלך חמש שנים לאחר המלחמה בגלבוע, ומלך עד מותו, ובחמש שנים לאחר מותו לא היה מלך לישראל. לעומתו, טענו שם התוספות שהחל למלוך חצי שנה לאחר מות שאול, וחמש שנים לאחר מות איש בושת לא היה מלך, ולא לפני המלכתו.
דעתו של רש"י מובאת בהרחבה בספרו של אברהם לבנון, "ויהי בימי שאול", שם הוא כותב, שאיש בושת הומלך בשנתיים האחרונות למלכות דוד בחברון, שמלך בה שבע וחצי שנים, ובחמש וחצי השנים הללו לא היה מלך לישראל. על פי זה הוא גם מסביר מדוע אבנר מעביר את איש בושת למחניים ומדוע פירט הכתוב את האזור עליו הומלך איש בושת: ”וְאַבְנֵר בֶּן-נֵר, שַׂר-צָבָא אֲשֶׁר לְשָׁאוּל--לָקַח אֶת-אִישׁ בֹּשֶׁת בֶּן-שָׁאוּל, וַיַּעֲבִרֵהוּ מַחֲנָיִם.  ט וַיַּמְלִכֵהוּ אֶל-הַגִּלְעָד וְאֶל-הָאֲשׁוּרִי וְאֶל-יִזְרְעֶאל;,וְעַל-אֶפְרַיִם וְעַל-בִּנְיָמִן, וְעַל-יִשְׂרָאֵל כֻּלֹּה.” (ספר שמואל ב', פרק ב', פסוקים ח'–ט'). לבנון מסביר, שבחמש וחצי השנים בהן לא היה מלך, פלשתים השתלטו על חלקים נרחבים מישראל, ובעקבות כך העביר אבנר את איש בושת למחניים, הממוקם ליד הירדן, שיהיה רחוק מן פלשתים עד לביסוס מלכותו. השתלטות פלשתים היא גם הסיבה לפירוט שטח המלכתו, שלא מלך על כל החלקים באותו זמן, אלא כל פעם השתלט על חלק אחר.
בניגוד לכך, כתב הרב יוסף אלבו בספרו, ספר העיקרים, שהמליכו את איש בושת זמן מועט לאחר מות אביו, שאול, ושלט על ממלכת ישראל עד למותו, אך רק בשנתיים הראשונות למלכותו, הוא לא נלחם עם שבט יהודה, שתחת דוד. ולאחר שהחלה המלחמה עם דוד, איש בושת נחלש, וכבר לא נחשב למלך.
יש חוקרים שסוברים, שגם איש בושת מלך שבע וחצי שנים, כמו דוד, ובטקסט המקראי ישנם שיבושים לגבי זמן מלכותו, והכותב התבלבל עם זמן מלכותו של שאול, שמלך שנתיים. השערה נוספת, שהועלתה על ידי פרופסור גרשון גליל היא שגם אצל שאול וגם אצל איש בושת, שנתיים לא היה זמן מלכותם, והכותב כתב שנתיים כדי להציג את תקופת מלכותם כתקופה קצרה, שאינה חשובה כל כך. אך למעשה איש בושת מלך שבע וחצי שנים.
היריבות בין יהודה וישראל

בין ממלכת יהודה במלכותו של דוד לממלכת ישראל במלכותו של איש בושת הייתה יריבות חזקה ומדי פעם אף עימותים וקרבות.